Atle Selberg

**Atle Selberg** (1917–2007) var en norsk matematiker, kjent for sitt arbeide i analytisk tallteori. Selberg regnes som en av de fremste tallteoretikerne gjennom tidene.

## Liv og virke
### Bakgrunn
Selberg ble født den 14. juni 1917 i Langesund. Både hans far og hans to eldre brødre var matematikere. Mens han fortsatt gikk på skolen ble han påvirket av arbeidet til Srinivasa Aiyangar Ramanujan. Selberg ble cand.real. i 1939 og tok sin doktorgrad ved Universitetet i Oslo i 1942.

### Karriere
Under den andre verdenskrig arbeidet han i isolasjon på grunn av nazistenes okkupasjon av Norge. Etter krigen ble hans utredelser kjent, blant annet et bevis for at en positiv andel av den imaginære delen av de ikketrivielle røttene til Riemanns zeta-funksjon ligger på aksen Re(s) = 1/2. Etter krigen vendte han til sieve teori, et tidligere forsømt område innenfor matematikken hvor Selberg gjorde store fremskritt.

Selberg flyttet til USA etter andre verdenskrig og var ansatt ved Princeton University fra 1947. I en artikkel i 1947 introduserte han Selbergs sieve, en metode hvor blant andre viktige resultater ledet til Chens teorem.

I mars 1948 beviste Selberg med elementære metoder formelen
:\vartheta \left( x \right)\log \left( x \right) + \sum\limits_{p \le x} {\log \left( p \right)} \vartheta \left( {\frac{x}{p}} \right) = 2x\log \left( x \right) + O\left( x \right)
der
:\vartheta \left( x \right) = \sum\limits_{p \le x} {\log \left( p \right)}
for primtall p. Samme år i juli oppdaget Selberg et elementært bevis av primtallssatsen som baserte seg på formelen ovenfor.

Han ble medlem av Institute for Advanced Study, Princeton, USA i 1949. 

I 1950-årene arbeidet han med å introdusere spektralteori inn i tallteorien, noe som resulterte i Selbergs sporformel, hans mest anerkjente arbeide.

Selberg ble tildelt Fieldsmedaljen i 1950 og Wolfprisen i matematikk i 1986. I 1972 ble han æresdoktor ved NTH, og i 1987 ble han utnevnt til kommandør med stjerne av St. Olavs Orden.

## Bibliografi
* * Collected papers* cop. 1989 1991 
* *Contributions to the theory of Dirichlet's L functions* 1947 
* *On an elementary method in the theory of primes* 1947 	
* *Contributions to the theory of the Riemann zeta function* 1946 
* *On the remainder in the formula for N(T), the number of zeros of ζ (s) in the strip O[t[T * – Oslo, 1944	
* *On the normal density of primes in small intervals, and the difference between consecutive primes* – Oslo, 1944 	
* *On the zeros of Riemann's zeta function 1943 
* *On the zeros of the Zetafunction of Riemann* 1943 	
* *On the zeros of Riemann's zeta function on the critical line* 1942 
* *Über ganzwertige ganze transzendente Funktionen* 1941 	
* *Über einen Satz von A. Gelfond* 1941 	
* *Über ganzwertige ganze transzendente Funktionen* 1941 	
* *Beweis eines Darstellungssatzes aus der Theorie der ganzen Modulformen* 1941 	
* *Über die Fourierkoeffizienten elliptischer Modulformen negativer Dimension'' 1939 	
* 	

## Referanser


## Eksterne lenker
* O'Connor, John J., og Edmund F. Robertson. «Atle Selberg». MacTutor History of Mathematics archive
* http://www.dagbladet.no/nyheter/2007/06/14/503500.html I Selbergs spor, av Gudleif Forr
* https://web.archive.org/web/20110927234902/http://www.math.ntnu.no/~baas/Atle_Selberg_no.pdf Atle Selberg til minne, av Nils A.Baas
* Atle Selbergs private arkiv finnes ved NTNU Universitetsbiblioteket